Otvoriť v prehliadači
# Žltá ponorka
Stefánsson Jón Kalman
Sú chvíle, ktoré nás nútia utriediť si myšlienky, vrátiť sa v čase dozadu a snažiť sa rozpliesť zauzlené klbko nití, šnúr a povrazov existencie, aby sme jej - snáď - lepšie porozumeli. Pre rozprávača Žltej ponorky je miestom takej chvíle londýnsky park augusta 2022, v ktorom Paul McCartney sedí na tráve a opiera sa o strom.
# Baumgartner
## Auster Paul
Sy Baumgartner našiel a potom stratil lásku, z akej sa človek len tak nespamätá. Učí sa žiť sám – a aby to zniesol, prekladá si realitu spomienkami a epizódkami z manželstva, z detstva, z textov, ktoré napísal on aj jeho nebohá žena. Táto mozaika plynie raz hladko, raz rozbúrene a hlavný hrdina z nej loví dôvody, prečo stojí za to znovu milovať aj riskovať. Paul Auster (1947 – 2024) napísal svoj rozlúčkový román s tušením blížiacej sa smrti a s láskou k životu.
# Démon súhlasu
## Tatarka Dominik
Démon súhlasu (spolu s „rozprávkou“ O vládcovi Figurovi) bol dôležitým textom v čase svojho vzniku a knižnéhovydania a je – ako to už pri ozajstným prózach býva – dôležitý aj dnes. Lebo aj teraz je svet plný figúrok, ktoré ostošesť, zaštítené ochranou stáda a bez schopnosti predvídať a mať zásady, súhlasia s hocičím. Figúrka je nebezpečný človek, pretože si myslí, že za nič nemôže, že tamhore vyššie sú činitelia, ktorí za neho myslia, rečnia, plánujú, za neho rozhodujú, za neho nesú zodpovednosť... No a tade – vedie cesta priamo do pekla.
# Ako milovať svoju dcéru
## Blum Hila
Staršia žena stojí pred domom a cez okno tajne pozoruje rodinu: otca, matku a dve deti. Díva sa na svoje vnučky, ktoré kvôli odlúčeniu od dcéry nikdy nestretla. Psychologická dráma izraelskej autorky citlivo vykresľuje strasti materinskej lásky. Ukazuje dilemy materstva, každodennosti, ale aj omylov a klamstiev rodinného života. Izraelská autorka Hila Blum (1969) je dlhoročnou redaktorkou spisovateľov ako Etgar Keret, Amir Gutfreund, Eškol Nevo či Jigal Schwartz. Za román Ako milovať svoju dcéru získala v roku 2021 prestížnu izraelskú národnú literárnu cenu Sapir.
# Denníky domorodcov
## Mišák Miroslav
Nemajú ho radi poľovníci ani lesníci. Zato ho však majú rady jelene, vlky, medvede, líšky, duby, buky, mukyne a brekyne, ostrievky i kavyle. Štyridsiatnik Sveťo Líška je v dubnických horách doma. Nič mu tam nepatrí. No keď padajú žlté listy javorov, je tým najbohatším človekom na svete...
# Kristus a iné miniatúry
## Mojžišová Zuzana
Reflexia sveta vyrozprávaná v drobných úlomkoch reality: vážnych, smiešnych, absurdných. Rok života toho sveta – od zimy do zimy, od stvorenia po smrť. V štyroch desiatkach krátkych poviedok knihy Kristus a iné miniatúry sa zrkadlí súčasnosť – plytká, ale aj hlboká, povrchná, ale aj zvnútornená. Autorka Zuzana Mojžišová na malom priestore a neveľa vetami glosuje súčasnosť.
# Amadoka
## Andruchovyč Sofija
Rozsiahly román jednej z najvýznamnejších autoriek súčasnej ukrajinskej beletrie krúži okolo témy pamäti, vzťahu pamäti a zabúdania, o neúplnosti a neustálej premenlivosti ľudských osobností a osudov. Kostru románu tvoria do bizarnej mozaiky poskladané, potlačené a skreslené spomienky, ktoré sú výsledkom interpretácie minulosti a hľadania vlastnej identity. Hľadanie legendárneho jazera Amadoka, na ktorého pomyselných brehoch hrdinovia žijú, pre nich predstavuje živú vodu pamäti a mŕtvu vodu zabúdania.
# Prútené kreslá
## Tatarka Dominik
Rozprávač Bartolomej Slzička z krajiny nikoho, teda z Československa rokov 1938 a 1939, ocitá sa na štúdiáchv Paríži, spoznáva slečnu Danielu, cudzincov i krajanov, diplomatov, mesto...
# Panna zázračnica
Tatarka Dominik
Kto to je Panna zázračnica? Vlastným menom – vskutku vznešeným – volá sa Anabella. Je pannou, teda bytosťoumladou, nepoškvrnenou, plachou, neskúsenou, inšpirujúcou k nežným vyznaniam a veselému šanteniu, okolo takej po špičkách treba chodiť, aby ju niečo nevyplašilo. Je však zároveň aj zázračnicou, vábivou i vábiacou, roznecujúcou, skúsenou ženou, inšpirujúcouk dravosti, ženou, čo sa zahráva, na ktorú sa poľuje, podvodnicou, nefalšovanou femme fatale. Z takých sa mužom hlavy krútia, okolo takých sa muži krútia. V tejto próze je nimi mladá družina bratislavských výtvarníkov a literátov, bohémsky výkvet tých čias. Akých čias? Druho svetovo vojnových.
# Jefferson robí, čo môže
## Mourlevat Jean-Claude
Ježko Jefferson a jeho priatelia si po svojom predošlom napínavom dobrodružstve užívali pokojné obdobie, až kým za záhadných okolností nezmizla ich priateľka, zajačica Simona. Jefferson a Gilbert sa vydajú po jej stopách. Na prvý pohľad sa zdá sa, že Simona odišla dobrovoľne. Je to však naozaj tak? Jefferson robí, čo môže, aby jej pomohol, nie je však jasné, či o to Simona vôbec stojí a či jej tam, kde práve je, vlastne nie je lepšie.
# Prašina: Kriedový panáčik
## Matocha Vojtěch
Prašina je späť! Zmenená, s novými hrdinami a v komikse, no stále je to ona. Sedem samostatných komiksových zošitov vychádza ako knižné súborné vydanie v slovenčine. Pozor, nejde o prekreslenú trilógiu. Príbeh sa v komiksoch posúva ďalej. Hlavnou postavou komiksovej série Prašina – Kriedový panáčik je nesmelý chlapec Vašek, ktorý sa sem presťahuje a na vlastnej koži pocíti, že pokoj štvrte je len naoko a pod povrchom driemu staré tajomstvá. V Prašine vyčíňa podpaľač a na spáleniskách sa objavuje čudný symbol.
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.